Indkaldelse til

Grupperådsmøde
i Brande Gruppe

Tirsdag d. 1. marts 2022, kl. 17.30-19.00 i Hedehuset

Vi indbyder hermed til årets Grupperådsmøde (generalforsamling) i Brande Gruppe.
I år afholder vi igen grupperådsmøde fysisk i spejderhytten Hedehuset samtidig med at der afholdes fastelavn for børnene.

Mødets indhold bliver dels en gennemgang af det forgangne års aktiviteter og information om fremtidige planer, og dels gennemgang af gruppens regnskab og budgetforslag.
Der vil selvfølgelig også være valg til bestyrelsen, hvor vi *altid* har plads til flere, men vi har fundet en erstatning for vores kasserer Gurli, der efter mange år trækker sig tilbage fra kassereropgaven, så alle krævede poster er dækket ind forud for mødet. Sammen med tilmelding må du dog gerne skrive, om du evt. kunne være interesseret i at stille op til bestyrelsen.

Du kan læse mere om [bestyrelsesarbejdet på brandespejderne.dk](https://brandespejderne.dk/bestyrelsen)

**Bestyrelsens sammensætning i dag**

* Formand Mette Monrad Madsen På valg (modtager genvalg)
* Forældrerepræsentant Lars Reeckmann Ikke på valg
* Forældrerepræsentant Christina Frisk Ikke på valg
* Forældrerepræsentant Claus Breith Ikke på valg
* Forældrerepræsentant Diana Andersen På valg
* Kasserer Gurli Koch På valg (modtager ikke genvalg)
* Gruppeleder Cecilie Moesgaard Vælges af lederne
* Gruppeleder Charlotte Hove Jepsen Vælges af lederne
* Lederrepræsentant Helene Jepsen Vælges af lederne
* Lederrepræsentant Mark Jensen Vælges af lederne
* Lederrepræsentant Mariann Nørgaard Vælges af lederne
* Ung i styrelsen Jasmin Hansen Ikke på valg
* Forældresuppleant Dorthe Ølsgaard På valg

**Indkomne forslag**

Har du forslag til behandling under dagsordenens Punkt 7, skal de sendes via e-mail til mettemonrad@gmail.com senest 2 uger før mødet.

**Tilmelding**

Du skal tilmelde dig via e-mail. Tilmelding skal ske til cille@dopper.dk senest den 22. februar. (Oplys venligst antal forældre, spejdere og søskende)

**Med venlig hilsen**

**Bestyrelsen i Brande Gruppe**

**Dagsorden for det ordinære Grupperådsmøde
Brande Gruppe - 1. marts 2022, kl. 17.30**

Jf. Det Danske Spejderkorps’ vedtægter § 64

1. **Valg af dirigent og referent**
Bestyrelsen foreslår Cecilie Moesgaard som dirigent og Christina Frisk som referent.
2. **Fremlæggelse af bestyrelsens og gruppeledernes beretning**
3. **Fremlæggelse og godkendelse af årsregnskabet for 2021**
4. **Fremlæggelse og godkendelse af justeret budget for indeværende år**
5. **Fremlæggelse og godkendelse af budget for 2023**
6. **Vedtagelse af kontingent for det kommende år**
7. **Behandling af indkomne forslag**
	1. Bestyrelsen stiller forslag om, at grupperådet giver opbakning til, at Hanne Madsen kan vælges som kasserer til gruppen, til trods for at hun er i nær familie med formand Mette Monrad Madsen (de er svigermor og svigerdatter).
8. **Fastsættelse af antal pladser i bestyrelsen.**
*Det skal ske under hensyntagen til §66 stk. 2.*
*Bestyrelsen består som minimum af en bestyrelsesformand og en kasserer samt mindst et yderligere medlem. Vær opmærksom på at man skal være fyldt 15 år, regler for habilitet samt principper om diversitet jf. § 47-§51. Grupperådet skal, når det sammensætter bestyrelsen, tillige tilstræbe at såvel forældre, unge spejdere og spejderledere er ligeligt repræsenteret.*
9. **Valg til bestyrelsen** *(gælder for en toårig periode)*
* Valg af kasserer
	1. Hanne Madsen opstiller
* Valg af forældrerepræsentanter
	1. Mette Monrad Madsen (genopstiller)
	2. Diana Andersen (på valg)
	3. *(man må også gerne stille op på selve mødet)*
* Valg af forældresuppleant
* Valg af formand
1. **Valg af revisor** *(gælder for en etårig periode)*
	1. Gurli Koch opstiller
2. **Valg af fem stemmeberettigede til divisionsrådsmødet** *(gælder for en etårig periode)*
3. **Valg af to stemmeberettigede til korpsrådsmødet** *(gælder for en etårig periode)*
4. **Eventuelt**

**Hvem har stemmeret, og hvem kan stille op til bestyrelsen?**

Alle medlemmer har stemme- og valgret uanset alder, dog kan medlemmer under 15 år repræsenteres af forældre eller værge.

Forældre til medlemmer over 15 år, har ikke længere stemmeret.